Document ID: 32007R1352

KOMISSION ASETUS (EY) N:o 1352/2007,
annettu 16 päivänä marraskuuta 2007,
tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
sekä katsoo seuraavaa:
(1)
Oliiviöljyn ja uutetun oliiviöljyn ominaisuuksista sekä niiden määritysmenetelmistä 11 päivänä heinäkuuta 1991 annettu komission asetus (ETY) N:o 2568/91 (2) on saatettu ajan tasalle asetuksella (EY) N:o 702/2007 asiantuntijakemistien päätelmien huomioimiseksi. Asetukseen (ETY) N:o 2568/91 tehdyt mukautukset koskevat erityisesti 2-glyseryylimonopalmitaatin prosenttiosuuden määrittämistä, mikä on tarkempi keino esteröityjen öljyjen havaitsemiseksi, sekä neitsytoliiviöljyjen stigmastadieenin raja-arvon alentamista, minkä avulla voidaan neitsytoliiviöljyt ja puhdistetut oliiviöljyt erottaa paremmin.
(2)
Sen vuoksi myös yhdistetyn nimikkeistön 15 ryhmän oliiviöljyjä koskevaa 2 lisähuomautusta olisi mukautettava.
(3)
Sen vuoksi asetusta (ETY) N:o 2658/87 olisi muutettava.
(4)
Asetukseen (ETY) N:o 2568/91 vuonna 2007 tehtyä muutosta on määrä soveltaa 1 päivästä tammikuuta 2008. Yhdenmukaisuuden vuoksi tätä asetusta olisi sovellettava samasta päivästä alkaen.
(5)
Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 2658/87 liite I tämän asetuksen liitteen mukaisesti.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2008.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä marraskuuta 2007.

Labels: 3
17